Kupovne boje za pisanice koje mnogi koriste kako bi ukrasili svoj uskrsni stol sadrže mnoštvo aditiva koji se obično korite u prehrambenim proizvodima, no ono što je opasno je to što nisu ispitani svi potencijalni učinci na zdravlje ljudi te okoliš.

Ako je bojilo koncentriranije, bojenje jaja kraće traje. Ako se boji dulje, više se boje veže na ljusku, a često se oboji i bjelanja. Ta se bojila razgrađuju u orgaznimu, ponekad u cijelosti, a nekad samo djelomično. Pri razgradnji mogu nastati i spojevi koji izazivaju smetnje, stoga bi oni koji koriste umjetne boje za pisanice trebali razmisliti koliko zapravo riskiraju.

Iskustva pokazuju da se većini ljudi neće ništa dogoditi. No, piše 24sata, ovakvih je tvari danas mnoštvo i različiti ljudi mogu različito reagirati. Upravo iz tog razloga treba čitati deklaracije.

Opasni aditivi

Aditivi iz kupovnih boja mogu izazvati alergije, kožne upale, probleme s dišnim putevima, a kod djece mogu uzrokovati i psihičke probleme. Europski parlament zato je donio odluku da na deklaraciji namirnica koje sadrže bojila E102, E104, E110, E122, E124 i E129 mora pisati upozorenje: ‘Može uzrokovati poremećaj aktivnosti i pažnje djece’. Odluka je stupila na snagu 2010., ali ni na jednoj od boja čiji je sastav analiziran to upozorenje ne postoji.

Lista aditiva s e-brojevima objavljena je na stranici https://e-brojevi.udd.hr/e_brojevi.htm. No, valja naglasiti kako nisu svi dodaci s oznakom E štetni.

Boja za pisanice Pangraf za crvenu, odnosno zelenu boju sadrži tri bojila. Sva tri mogu izazvati alergije, a jedno od njih i osip, piše 24sata. U crvenoj boji Denis narančasto bojilo E110 i crveno E122 mogu biti štetni za dišni sustav i kožu, dok žuto bojilo E102 u zelenoj boji može izazvati osip i alergiju.

Alergije, smetnje, psihički problemi

Crvena boja Sadiković sadrži E122, E123 i E124 koji izazivaju alergije kao i E133, bojilo koje se stavlja u sladolede, bombone i slično.

Kgt boja sadrži iste tvari za bojenje kao i Denis. To su aditivi E110, E122, E102 i E133.

U Crelandu je bojilo E120 koje može izazvati alergiju. E101 je vitamin B2 i prirodno žuto bojilo, a E141 prirodno zeleno. Sadrži bakar.

U Dr. Oetker bojilima, među ostalim, narančasto umjetno bojilo koje koriste u pekmezu i pekarskim proizvodima. Ono može izazvati alergije i poremećaj pažnje kod djece.

U bojama Met Ma su žuto bojilo E102 koje izaziva alergiju i opsi, E110 te crveno E122 koje može otežati disanje.

Plavo sintetsko bojilo E132 nalazi se u bojilu Heitmann. Tog bojila ima u mnogo proitvoda. Aditivi E110, E122 i E151 djeluju slično.

I boji za pisanice Omniocolor plavo je bojilo E132, koje može izazvati alergije, ali i crveno E122 koje uzrokuje probleme disanja, dok žuto bojilo E104 može izazvati poremećaj pažnje i dermatitis.